Publication: Magyar Közlöny
Issue: MK-2003-27 (Year: 2003, Number: 27)
Era: 1990-2004
Section: a) a biztosítóintézetekrõl és a biztosítási tevékenységrõl szóló 1995. évi XCVI. törvény (a továbbiakban: Bit.)
Paragraph Index: 262

9. § (1) Az 1. § (1) bekezdésének a)—e) pontjában felsorolt szolgáltató felfüggeszti a gyanús ügyletek lebonyolítását, ha pénzmosásra utaló adat, tény vagy körülmény ellenõrzéséhez azonnali rendõri intézkedést lát szükségesnek. A szolgáltató ebben az esetben haladéktalanul köteles bejelentést tenni az ORFK-nak annak érdekében, hogy a bejelentés megalapozottságát ellenõrizhessék. Az ügylet teljesíthetõ, ha az ORFK a szolgáltatót 24 órán belül nem értesíti írásban (telefax, levél) a büntetõeljárásról szóló törvény rendelkezései alapján meghozott intézkedésérõl. A 24 óra számításánál a szombatot, a vasárnapot, valamint az ünnepnapokat figyelmen kívül kell hagyni.

Source: https://magyarkozlony.hu/hivatalos-lapok/9f3c8a8b730496cd33e3fb3c03c329091e4190de/dokumentumok/65bc0ac6d9a300c8b4f782e5f78a8a9d6d89be9a/letoltes